Mukim Arau

Mukim Arau merupakan pecahan kawasan pentadbiran bagi negeri Perlis. 

Perlis dibahagikan kepada beberapa buah mukim dan setiap mukim dibahagikan kepada beberapa buah kampung.

Pentadbiran
Mukim Arau merupakan salah sebuah mukim yang terdapat dalam negeri Perlis. Ia ditadbir oleh Majlis Perbandaran Kangar. Pusat bagi mukim Arau ialah Bandar Arau yang juga menjadi bandar diraja negeri Perlis. Keluasan mukim Arau ialah 33.87 kilometer persegi dan dihuni kira-kira 22,274 orang (2010).

Geografi 
Mukim Arau terletak di bahagian tengah negeri Perlis, bersempadan dengan Mukim Utan Aji, Jejawi dan Sungai Adam di barat, 
Mukim Oran di utara, Mukim Padang Siding di timur laut serta Mukim Kurong Anai di tenggara. Bentuk muka bumi mukim Arau ialah tanah pamah disebabkan lokasinya yang terletak dalam kawasan Dataran Kedah-Perlis.

Demografi 
Jumlah penduduk di mukim Arau ialah 22,274 orang mengikut bancian 2010 dengan taburan penduduk 658 orang perkilometer persegi iaitu kategori taburan penduduk padat.Majoriti penduduk berbangsa Melayu iaitu 87% dari jumlah penduduk.

Rujukan

Arau